*Proiect*

GUVERNUL REPUBLICII MOLDOVA

**HOTĂRÎRE**

**Nr. \_\_\_\_\_\_\_\_\_\_\_\_ din 2017**

**cu privire la transmiterea unui mijloc de transport**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În temeiul prevederilor art.17 alin.1) din Legea nr.64-XII din 31 mai 1990 cu privire la Guvern (Monitorul Oficial al Republicii Moldova, 2002, nr.131-133, art.1018) Guvernul **HOTĂRĂŞTE:**

1. Prin derogare de la prevederile Regulamentului cu privire la modul de evidenţă, evaluare şi vînzare a bunurilor confiscate, fără stăpîn, sechestrate uşor alterabile sau cu termen de păstrare limitat, a corpurilor delicte, a bunurilor trecute în posesia statului cu drept de succesiune şi a comorilor, aprobat prin Hotărîrea Guvernului nr.972 din 11 septembrie 2001, Inspectoratul Fiscal de Stat pe mun.Chişinău va transmite cu titlu gratuit Departamentului Poliţiei de Frontieră al Ministerului Afacerilor Interne al Republicii Moldova mijlocul de transport model „Toyota Highlander II 3,3”, WIN JTEEW44A192030622 confiscat în folosul statului în baza deciziei pronunţate de Curtea de Apel Chişinău (definitivă din data de 11 aprilie 2016).
2. Întreprinderea de Stat „Centrul Resurselor Informaţionale de Stat „Registru” va efectua înmatricularea mijlocului de transport auto menţionat în baza hotărîrii instanţei de judecată, cu eliberarea documentelor de înmatriculare şi plăcilor de înmatriculare.

**PRIM-MINISTRU Pavel FILIP**

**Contrasemnează:**

**Ministrul afacerilor interne Alexandru JIZDAN**

**Ministrul finanţelor Octavian ARMAŞU**